Ҡайһы ваҡытта билдәле бер мәҡәлә өҫтөндә эшләүсе бер нисә автор консенсусҡа килә ала, ләкин артабан ҡатнашыусыларҙың күпселегенең уға ҡаршы сығыуы бар. Был ситуацияла әлеге төркөм авторҙарҙың «консенсусҡа өлгәшелде» тип, мәҡәләгә төҙәтмә индереүгә блокировка ҡуйыуҙары законлы булмай, сөнки бер ҡатнашыусы ла, ҡатнашыусыларҙың бер генә сикләнгән төркөмө лә берләшмәнең билдәле бер консенсусы тураһында йәки уның үҙгәреүе тураһында бер яҡлы тәртиптә иғлан итә алмай. Әгәр ҙә ниндәйҙер бер ҡатнашыусы (йәки ҡатнашыусыларҙың ҙур булмаған бер төркөмө) бығаса өлгәшелгән консенсустың башҡаса ысынбарлыҡҡа тап килмәүен иҫбатларлыҡ нигеҙҙәр бар тип иҫәпләй икән, ул был һорауҙы мәҡәлә буйынса фекер алышыуҙың тейешле битендә йәки форумда күтәреп сыға ала, бының өсөн ул башҡа ҡыҙыҡһыныусы ҡатнашыусыларҙың да ошо йәһәттән үҙ фекерен белдереүен һорап саҡырырға хоҡуҡлы.